rejauldu/bengali-wikipedia huggingface dataset:
তাসমিন মাহফুজ আন্তর্জাতিক গণমাধ্যমে কর্মরত বাংলাদেশী বংশোদ্ভুত নারী সাংবাদিক। তিনি মার্কিন যুক্তরাষ্ট্রে টেলিভিশন উপস্থাপিকা হিসেবে বিশেষ অবদানের জন্যে ২০১৫ সালে গ্র্যাসি পদক অর্জন করেন। ১৯৭৫ সাল থেকে শুরু হওয়ায় এ পদককে আমেরিকায় নারী সাংবাদিকতায় শীর্ষ স্থানীয় পুরস্কার হিসেবে বিবেচনা করা হয়।   জন্ম ও শিক্ষাজীবন তাসমিনের বাবা আবুল ওয়াহিদ মাহফুজ চট্টগ্রাম জেলার বাসিন্দা। চাকরির সুবাদে তিনি পরিবারের সাথে ফ্লোরিডায় বসবাস করেন। তাসমিনের জন্ম ও বেড়া উঠা পরিবারের সাথেই। তাসমিন ২০১১ আন্তর্জাতিক সম্পর্ক বিষয়ে সমিন জর্জিয়ার এমরয় বিশ্ববিদ্যালয় থেকে স্নাতক ডিগ্রি অর্জন করেন। আইন শিক্ষা বিষয়ে একই বিশ্ববিদ্যালয় থেকে ২০১২ স্নাতকোত্তর ডিগ্রি অর্জন করেন।  কর্মজীবন ২০১৫ সালের ডিসেম্বরে তাসমিন মাহফুজ ডাব্লুডিভিএম-টিভিতে যোগ দেন। তিনি ওয়াশিংটন ডিসি মার্কেটের দর্শকদের উদ্দেশ্যে সংবাদ উপস্থাপ করেন। যা মেরিল্যান্ড, ভার্জিনিয়া পশ্চিম ভার্জিনিয়া এবং পেনসিলভানিয়া অঞ্চলের অন্তর্ভুক্ত। তাসমিন এবিসি ৪ ইউটা এ দক্ষিণ উটাহ অঞ্চলের ব্যুরো প্রধান ছিলেন।  ২০১২ সালে তুরস্কের ইস্তানবুল থেকে প্রচারিত ইব্রু টেলিভিশন নামে একটি চ্যানেল থেকে ব্রডকাস্ট সাংবাদিক হিসেবে তার প্রথম সাংবাদিকতা জীবন শুরু হয়। তারপরে, তিনি সেখানে সংবাদ প্রতিবেদক হিসাবে চাকরি শুরু করেন। সেখানে তিনি নিউ জার্সি, নিউ ইয়র্ক সিটি এবং ওয়াশিংটন ডিসি থেকে রিপোর্ট করেছেন। তিনি জাতিসংঘের সাধারণ পরিষদ, জাতিসংঘ, সিরিয়ায় বিষয়ক সংক্রান্ত, এব  মার্কিন-ইরানের সম্পর্ক বিষয়ে তিনি একাধিক প্রতিবেদন করেছেন।   এছাড়া তিনি বাংলাদেশী নোবেল বিজয়ী মুহাম্মদ ইউনূসের সাক্ষাত্কারও গ্রহণ করেছেন। সাংবাদিক নাজমুন মাহফুজ তাসমিন মাহফুজের মা, তিনি সাউথ ফ্লোরিডা এর পিবিএস এবং ক্যাবল টেলিভিশনের জন্য সাপ্তাহিক টেলিভিশন অনুষ্ঠান তৈরি এবং হোস্ট করতেন। তাসমিন সেখানে মায়ের কাছ থেকেই অল্প বয়সে টিভি প্রোগ্রামের বিষয়ে অভিজ্ঞতা অর্জন করেন।  তাসমিন বর্তমানে যুক্তরাষ্ট্রের ডব্লিউডিভিএম নিউজের প্রযোজক হিসেবে কাজ করছেন।   পুরস্কার ও সম্মাননা ২০১৫ সালে নারী সাংবাদিকতায় বিশেষ অবদানের জন্যে মার্কিন যুক্তরাষ্ট্রের গ্র্যাসি পদক,  যুক্তরাষ্ট্রে কাজের স্বীকৃতি স্বরুপ ফোবানা পুরস্কার,  মাল্টিমিডিয়া সংবাদিকতায় কাজের স্বীকৃতি হিসেবে জার্নালিজম অ্যাওয়ার্ড বিজয়ী হন।    তথ্যসূত্র  বহিঃসংযোগ গ্র্যাসিজ পদক-২০১৫         বিষয়শ্রেণী:বাংলাদেশে নারী বিষয়শ্রেণী:গ্র্যাসি পদক বিজয়ী নারী বিষয়শ্রেণী:জীবিত ব্যক্তি বিষয়শ্রেণী:নারী সাংবাদিক বিষয়শ্রেণী:এমরয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৮৭-এ জন্ম বিষয়শ্রেণী:২০শ শতাব্দীর মার্কিন নারী বিষয়শ্রেণী:২১শ শতাব্দীর মার্কিন নারী বিষয়শ্রেণী:২১শ শতাব্দীর মার্কিন নারী সাংবাদিক
থাম্ব|সেন্ট জন্স নদীসেন্ট জন্স নদী (ইংরেজি Saint Johns River) যুক্তরাষ্ট্রের ফ্লোরিডা রাজ্যের দীর্ঘতম নদী। ১৯৯৭ সালে এই নদী 'আমেরিকার ঐতিহ্যবাহী নদী হিসেবে স্বীকৃতি লাভ করে। এই নদী বিশ্বের অন্যতম অলস নদী।  ৩১০ মাইল (৫০০ কিলোমিটার) লম্বায়, এটি উত্তর দিকে প্রবাহিত হয় এবং বারোটি কাউন্টির মধ্য দিয়ে বাতাস বা সীমানা বয়ে চলে।  হেডওয়েটার থেকে মুখের উচ্চতায় নেমে আসা হার ৩০ ফুট (৯ মিটার) এরও কম;  বেশিরভাগ ফ্লোরিডার জলপথের মতো, সেন্ট জনসের খুব কম প্রবাহ হার ০.৩ মাইল প্রতি ঘণ্টা (০.১৩ মি / সে) এবং প্রায়শই "অলস" হিসাবে বর্ণনা করা হয়। এর ধীরলয়ের প্রবাহের জন্য আবর্জনা ও বর্জ্য সরে যেতে বাধাগ্রস্ত হয়, যার ফলে নদীর বাস্তুতন্ত্রে সমস্যা দেখা দেয়। তবুও বিভিন্ন প্রজাতির উদ্ভিদ ও প্রাণীর আবাসস্থল এই নদী।বসন্তের শুরুতে যখন পানি কিছুটা গরম হয় তখন ডলফিনের দেখা মেলে এই নদীতে। এই নদীর মোহনায় একইসাথে লবণাক্ত ও মিঠাপানির মাছ থাকে।   তথ্যসূত্র   বিষয়শ্রেণী:ফ্লোরিডার নদী
মুনির খান ওরাকজাই হলেন একজন পাকিস্তানি রাজনীতিবিদ যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য। এর আগে তিনি ২০০২ থেকে ২০১৩ সাল পর্যন্ত জাতীয় জাতীয় পরিষদের ছিলেন। এই খসড়াটিতে নয় মাস ধরে যে কমিটি কাজ করেছে, তাতে সংসদের দুটি সভায় প্রতিনিধিত্বকারী সব রাজনৈতিক দলের প্রতিনিধিরাও রয়েছেন। এর মধ্যে রয়েছে: রাজা পারভেজ আশরাফ, মাওলানা ফজলুর রহমান, গোলাম মুর্তজা জতোয়, সৈয়দ নাভেদ কামার, বাবর আওয়ান, শহীদ বুগতি, মুনির খান ওরাকজাই, এবং মিয়া রাজা রাব্বানী।   জন্ম ও প্রাথমিক জীবন    রাজনৈতিক ও কর্মজীবন  মুনির খান ওরাকজাই ২০০২ সালে পাকিস্তানের সাধারণ নির্বাচনে স্বতন্ত্র প্রার্থী হিসাবে নির্বাচনী এলাকা এনএ -৩৮ (উপজাতি অঞ্চল -৩) থেকে পাকিস্তানের জাতীয় পরিষদে সদস্য নির্বাচিত হয়েছিলেন ।  তিনি ৬,৬১৯ ভোট পেয়ে স্বতন্ত্র প্রার্থী গুল মনানকে পরাজিত করেছিলেন।   ২০০৮ সালের পাকিস্তানের সাধারণ নির্বাচনে স্বতন্ত্র প্রার্থী হিসাবে তিনি নির্বাচনী এলাকা এনএ -৩৮ (উপজাতি অঞ্চল -৩) থেকে জাতীয় সংসদে পুনরায় জাতীয় পরিষদে সদস্য নির্বাচিত হয়েছিলেন ।  তিনি ১৬৫২৫ ভোট পেয়ে স্বতন্ত্র প্রার্থী আখুনজাদা ওবায়দুল্লাহ শরীফকে পরাজিত করেছিলেন।   ২০১১ সালে তিনি নিশান-ই-ইমতিয়াজ পেয়েছিলেন।   তিনি ২০১৩ সালে পাকিস্তানের সাধারণ নির্বাচনে এনএ -৩৮ (উপজাতি অঞ্চল -২) আসন থেকে জমিয়তে ওলামায়ে ইসলাম (এফ) এর প্রার্থী ছিলেন। তবে নির্বাচনী বৈঠকে আক্রমণ করা হয়েছিল যাতে কমপক্ষে ১৯ জনকে হত্যা করেছিল। তেহরিক-ই-তালিবান পাকিস্তানের দাবি করা এই হামলার স্পষ্ট লক্ষ্য ছিলেন ওরাকজাই।  যার কারণে নির্বাচনী এলাকায় নির্বাচন স্থগিত করা হয়।   তিনি ২০১৮ সালের পাকিস্তানের সাধারণ নির্বাচনে এনএ -৪৫ (উপজাতি অঞ্চল-৬) আসন থেকে মুত্তাহিদা মজলিস-এ-অমলের (এমএমএ) প্রার্থী হিসাবে জাতীয় সংসদে পুনরায় নির্বাচিত হয়েছিলেন ।  তিনি ১৬,৩৫৩ ভোট পেয়ে পাকিস্তান তেহরিক-ই-ইনসাফের প্রার্থী সাইদ জামালকে পরাজিত করেছিলেন।    আরও দেখুন    তথ্যসূত্র    বহিঃসংযোগ   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:মুত্তাহিদা মজলিস-এ-অমলের এমএনএ বিষয়শ্রেণী:পাকিস্তানি রাজনীতিবিদ বিষয়শ্রেণী:২০২০-এ মৃত্যু বিষয়শ্রেণী:পাকিস্তানের পাঞ্জাবে কোভিড-১৯ মহামারীতে মৃত্যু
মোদিয়ানো ১৮৮৪ সালে প্রতিষ্ঠিত একটি ইতালীয় তাস প্রস্তুতকারক ব্যান্ড। এই কোম্পানি শৌল মোদিয়ানো কর্তৃক ত্রিয়েস্তে অঞ্চলে প্রতিষ্ঠিত এবং প্রাথমিকভাবে তারা সিগারেটের কাগজ নির্মাণ করে থাকে। ১৮৮৪ সালে এটি তাসের পাশাপাশি লিথোগ্রাফীয় মুদ্রণের বৈচিত্রপূর্ণ বিকাশ ঘটায়। ১৯৮৭ সালে কোম্পানিটি গ্রাফাড গ্রুপ কর্তৃক অধিগ্রহণ করা হয়, যদিও মোদিয়ানো ব্র্যান্ড এখনো তাস এবং খেলাধুলার সরঞ্জামের জন্য ব্যবহৃত হয়ে থাকে। ১৯৩০ সালে মোদিয়ানো'র বিজ্ঞাপন পোস্টার স্যান্ডর ব্রটনিইক সহ অন্যান্য শিল্পীদের কর্তৃক তৈরি করা হয়েছিল, এবং যা এখনো বিক্রয়ের জন্য পুনউৎপাদন করা হয়।  তথ্যসূত্র  আরো পড়ুন   Includes images of many Modiano posters  বহিঃসংযোগ    বিষয়শ্রেণী:তাস প্রস্তুতকারক বিষয়শ্রেণী:সিগারেট রোলিং পেপার
চারুচন্দ্র চক্রবর্তী  (জন্ম: ২৩ মার্চ, ১৯০২ — মৃত্যু: ২৫ মে, ১৯৮১) একজন বাঙালি সাহিত্যিক ও ঔপন্যাসিক। তিনি জরাসন্ধ ছদ্মনামেই অধিক পরিচিত। ব্রিটিশ ভারতবর্ষের পূর্ব বাংলার ফরিদপুর জেলার বর্তমানে বাংলাদেশের ব্রাহ্মণডাঙ্গায় তিনি জন্মগ্রহণ করেন।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ২১৬,   জীবনী  চারুচন্দ্র চক্রবর্তীর পিতার নাম অম্বিকাচরণ চক্রবর্তী। প্রাথমিক স্কুলের পাঠ শেষে, ১৯২০ খ্রিস্টাব্দে কলকাতার হেয়ার স্কুল থেকে সপ্তম স্থান অধিকার করে ম্যাট্রিক ও প্রেসিডেন্সি কলেজ থেকে অর্থনীতিতে এম. এ পাশ করেন। সিভিল সার্ভিস পরীক্ষায় সর্বোচ্চ নম্বর পেয়ে দার্জিলিংয়ে ডেপুটি জেলার হিসাবে কর্মজীবন শুরু করেন। তারপর দীর্ঘ তিরিশ বছর নানা জেলে বিভিন্ন পদে সুনাম ও কৃতিত্বের সঙ্গে কাজ করে ১৯৬০ খ্রিস্টাব্দে আলিপুর সেন্ট্রাল জেলের সুপারিনটেন্ডন্ট হিসাবে অবসর গ্রহণ করেন।  সাহিত্যকর্ম  দীর্ঘ কর্মজীবনে জেলের লৌহকপাটের মধ্যে যে মানুষ গুলিকে দেখেছেন তাদের কথা ও কাহিনী তার উপন্যাসে মূর্ত হয়ে উঠেছে। ১৯৫৩ খ্রিস্টাব্দের ১ লা মে 'লৌহকপাট' এর প্রথম পর্ব গ্রন্থের আকারে প্রকাশিত হয়। এরপর একে একে মোট চারটি পর্বে প্রকাশিত হয়েছে। তার কুড়ি একুশ খানি উপন্যাসের মধ্যে বিশেষ উল্লেখযোগ্য হল -   'তামসী' (১৯৫৮)  'পাড়ি'  'মসীরেখা'  'ন্যায়দণ্ড'( ১৯৬১)  'পরশমণি'  'উত্তরাধিকার'  'ছায়া' (১৯৭২)  'নিশানা' (১৯৭৭)  'তৃতীয় নয়ন'(১৯৭৯)  'হীরা চুনি পান্না' (১৯৮৩)  'আশ্রয়'  একুশ বছর'  'আবরণ'  'এ বাড়ি ও বাড়ি'  তার আত্মজীবনীমূলক রচনা হল, দুটি খণ্ডে 'নিঃসঙ্গ পথিক'। প্রথম খণ্ড প্রকাশিত হয় ১৯৭১ খ্রিস্টাব্দে। ছোট গল্প সংকলনও আছে ছ-খানা। এছাড়া ছোটদের জন্য কিছু লেখা আছে 'রঙচঙ', 'রবিবার', 'যমরাজের বিপদ' প্রভৃতি গ্রন্থে। সাহিত্যকীর্তির জন্য তিনি 'শরৎচন্দ্র স্মৃতি পুরস্কার' ও 'মতিলাল পুরস্কার' লাভ করেন। তার বহু রচনা দেশবিদেশের অন্তত ছয়টি ভাষায় অনূদিত হয়েছে। ১৯৬৩ খ্রিস্টাব্দে তার উপন্যাস 'তামসী' অবলম্বনে হিন্দিতে 'বন্দিনী' নামে চলচ্চিত্রায়িত করেন প্রখ্যাত বাঙালি চলচ্চিত্র প্রযোজক ও পরিচালক বিমল রায় এবং সেরা সম্মান লাভ করে।  তথ্যসূত্র  বিষয়শ্রেণী:১৯০২-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:বাঙালি সাহিত্যিক বিষয়শ্রেণী:বাঙালি ঔপন্যাসিক বিষয়শ্রেণী:বাঙালি লেখক বিষয়শ্রেণী:হেয়ার স্কুলের প্রাক্তন শিক্ষার্থী বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
থাম্ব|পিটার পাইপারের প্র্যাকটিক্যাল অফ প্লেইন অ্যান্ড পারফেক্ট প্রোনাউনসিয়েশনের  চিত্র (১৮৩৬ আমেরিকান সংস্করণ) পিটার পাইপার হলো একটি ইংলিশ-ভাষা নার্সারি ছড়া এবং সুপরিচিত স্বীকৃত জিহ্বা কসরৎ। এটির রউড ফোক গানের সূচক সংখ্যা ১৯৭৪৫।  কথা সাধারণ আধুনিক সংস্করণগুলোর মধ্যে রয়েছে: Peter Piper picked a peck of pickled peppers. A peck of pickled peppers Peter Piper picked. If Peter Piper picked a peck of pickled peppers, Where's the peck of pickled peppers Peter Piper picked?  Peter Piper picked a peck of pickled peppers.   If Peter Piper picked a peck of pickled peppers,  How many pickled peppers that Peter Piper picked?  উৎপত্তি এই জিহ্বা কসরতের প্রথমতম সংস্করণটি ১৮৩৩ সালে লন্ডনে জন হ্যারিসের (১৭৫৬–-১৮৪৬) পিটার পাইপারস প্র্যাকটিক্যাল প্রিন্সিপল অফ প্লেইন অ্যান্ড পারফেক্ট প্রোনানসিয়েশনে প্রকাশিত হয়েছিল, যা বর্ণমালার প্রতিটি বর্ণের জন্য একই শৈলীতে এক নামের জিভ-কসরৎ অন্তর্ভুক্ত রয়েছে।   যাহোক, ছড়াটি স্পষ্টতই জানা ছিল অন্তত একটি প্রজন্ম আগে।এইচ। কার্পেন্টার এবং এম। প্রিকার্ড,  শিশুসাহিত্যে দ্য অক্সফোর্ড কম্বিয়ান (Oxford University Press, 1984), p. 408. কিছু লেখক ছড়া বিষয় হিসাবে চিহ্নিত করেছেন পিয়ের পোভ্রে, একজন আঠারো  শতকের ফরাসি উদ্যানতত্ত্ববিদ এবং মরিশাসের সরকারী প্রশাসক, যিনি একবার সিসিলিতে মশলা চাষের সম্ভাবনা বিষয়ে অনুসন্ধান করেছিলেন।  তথ্যসূত্র   বহিঃসংযোগ  Text of Peter Piper's Practical Principles of Plain and Perfect Pronunciation at Project Gutenberg    বিষয়শ্রেণী:রাউড ফোক গান সূচক গান বিষয়শ্রেণী:ইংরেজি শিশুতোষ ছড়া বিষয়শ্রেণী:ইংরেজি লোকগীত বিষয়শ্রেণী:সনাতন বাচ্চাদের গান বিষয়শ্রেণী:বাচ্চাদের গানের উপর ভিত্তি করে গান বিষয়শ্রেণী:ইংরেজ শিশুতোষ গান বিষয়শ্রেণী:ঐতিহ্যবাহী শিশুতোষ গান বিষয়শ্রেণী:অজ্ঞাত উৎসের নার্সারি ছড়া বিষয়শ্রেণী:জিহ্বা কসরৎ
আন্ড্রেয়াস মোয়েলার (জন্ম সেপ্টেম্বর ২, ১৯৬৭, ফ্রাঙ্কফুর্ট) একজন সাবেক জার্মান ফুটবল মধ্যমাঠের খেলোয়াড়। জার্মান জাতীয় ফুটবল দলের সাথে মোয়েলার ১৯৯০ সালের বিশ্বকাপ এবং ইউরো ৯৬ জেতেন।  ক্লাব পর্যায়ে তিনি আইন্ট্রাখট ফ্রাঙ্কফুর্ট দলে (১৯৮৫-৮৭, ১৯৯০-৯২, ২০০৩-০৪), বরুসিভা ডর্টমুন্ড দলে (১৯৮৮-৯০, ১৯৯৪-২০০০), জুভেন্টাস দলে (১৯৯২-৯৪), ও শালকে ০৪ দলে (২০০০-০৩) খেলেছেন। তিনি জুভেন্টসের হয়ে ১৯৯৩ সালে উয়েফা কাপ এবং বরুসিভা ডর্টমুন্ডের হয়ে ১৯৯৭ সালের চ্যাম্পিয়নস লিগ জেতেন। জার্মানীর হয়ে মোয়েলার ৮৫ ম্যাচ খেলেছেন ও ২৯ গোল করেছেন। ১৯৯৪ ও ১৯৯৮ সালের বিশ্বকাপেও তিনি জার্মানি ফুটবল দলে ছিলেন।  ১৯৯০ বিশ্বকাপের ফাইনালে মোয়েলার খেলেননি এবং ১৯৯৬ সালের ইউরোতে তিনি সেমি-ফাইনালে কার্ড পাওয়ার কারণে ফাইনাল ম্যাচ খেলার জন্য নিষিদ্ধ ছিলেন। সেমি-ফাইনালে মোয়েলার ইংল্যান্ডের বিপক্ষে ১-১ গোলে সমতার পর টাইব্রেকারে ম্যাচ জইয়ী গোলটি করেন।  জুন ২০০৭ এ তিনি তার ম্যানেজারি জীবন শুরু করেন।   তথ্যসূত্র   বিষয়শ্রেণী:জার্মান পুরুষ ফুটবলার বিষয়শ্রেণী:১৯৬৭-এ জন্ম বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:আইন্ট্রাখট ফ্রাঙ্কফুর্টের খেলোয়াড় বিষয়শ্রেণী:ফুটবল ক্লাব শালকে ০৪-এর খেলোয়াড় বিষয়শ্রেণী:জার্মান ফুটবল ম্যানেজার বিষয়শ্রেণী:জীবিত ব্যক্তি বিষয়শ্রেণী:জার্মান প্রবাসী ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:১৯৯০ ফিফা বিশ্বকাপের খেলোয়াড় বিষয়শ্রেণী:১৯৯৪ ফিফা বিশ্বকাপের খেলোয়াড় বিষয়শ্রেণী:১৯৯৮ ফিফা বিশ্বকাপের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:উয়েফা ইউরো ১৯৯৬ খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:ইতালিতে জার্মান প্রবাসী ক্রীড়াবিদ বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:জার্মান প্রবাসী পুরুষ ফুটবলার
মির্জাপুর সরকারি এস. কে. পাইলট উচ্চ বিদ্যালয় মির্জাপুর উপজেলায় অবস্থিত একটি সরকারি মাধ্যমিক শিক্ষা প্রতিষ্ঠান।   ইতিহাস  ১৯১৫ সালে ১৮ জানুয়ারি বিদ্যালয়টি প্রতিষ্ঠা করেন জমিদার সদয় কৃষ্ণ পোদ্দার। ১৯১৭ সালের ১২ সেপ্টেম্বর নিম্নমাধ্যমিক এবং ১৯১৯ সালের পহেলা জানুয়ারি মাধ্যমিক পর্যায়ের পাঠদানের স্মীকৃতি পায় প্রতিষ্ঠানটি। প্রতিষ্ঠানটি ১৯৯৭ সালের পহেলা জানুয়ারি প্রথম এমপিওভুক্ত হয়। এরপর ২০১৮ সালের ২৪ সেপ্টেম্বর বিদ্যালয়টি জাতীয়করণ করা হয়। এরই ধারবাহিকতায় ২০২৪ সালে ৬ মার্চ বিদ্যালয়ের ১৯ জন শিক্ষক ও ৪জন কর্মচারীকে এডহক ভিত্তিতে নিয়োগ প্রদান করা হয় এবং পাশাপাশি এমপিও বাতিল করে সরকারি বিধি মোতাবেক বেতন-ভাতা চালু করা হয়।   শিক্ষা কার্যক্রম  বিদ্যালয়টিতে ৬ষ্ঠ থেকে দশম শ্রেণি পর্যন্ত পাঠদান করানো হয়। এখানে সাধারণ শিক্ষাধারার পাশাপাশি কারিগরি শিক্ষাধারায় এবং বাংলা ভাষায় পাঠদান পরিচালিত হয়। সিলেবাস অনুযায়ী স্কুলটিতে বছরে দুইটি পরীক্ষা নেওয়া হয়, অর্ধ-বার্ষিকী এবং বার্ষিকী।   সাধারণ মাধ্যমিক শাখা  ৬ষ্ঠ শ্রেণিতে ভর্তি পরীক্ষার মাধ্যমে ভর্তির পাশাপাশি অন্যান্য শ্রেণিতে পরীক্ষা দিয়ে ভর্তির সুযোগ রয়েছে এই বিদ্যালয়টিতে। ৯ম-১০ম শ্রেণিতেও বিজ্ঞান, মানবিক ও ব্যবসায় শিক্ষা বিভাগ চালু আছে বিদ্যালয়টিতে।   কারিগরি শাখা  শুধুমাত্র ৯ম ও ১০ শ্রেণিতে একটি কারিগরি শাখা রয়েছে। এখানে উত্তীর্ণ শিক্ষার্থীরা এসএসসি (ভোকেশনাল) সনদ প্রাপ্ত হয়। এখানে তিনটি ট্রেডে পড়াশোনার সুযোগ রয়েছে। সেগুলো হলো: জেনারেল মেকানিক্স, বিল্ডিং মেইনটেন্যান্স, জেনারেল ইলেকট্রিক্যাল।   অবকাঠামো  বিদ্যালয়টির মোট আয়তন ৫১৫ শতাংশ। এর মধ্যে ৩৮৫ শতাংশে বিদ্যালয়ের ভবন, ৫০ শতাংশের একটি মাঠ এবং ৮০ শতাংশের একটি পুকুর রয়েছে।   সহ-শিক্ষা কার্যক্রম    স্কাউটিং ও গার্ল গাইডিং  বিতর্ক প্রতিযোগিতা  বিশ্বসাহিত্য কেন্দ্র   তথ্যসূত্র   বিষয়শ্রেণী:২০১৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:টাঙ্গাইল জেলার বিদ্যালয়
এম. এ. হান্নান হলেন বাংলাদেশের একজন প্রখ্যাত রাজনীতিবিদ। জিয়াউর রহমানের পূর্বেই তিনি বাংলাদেশের জাতির জনক বঙ্গবন্ধু শেখ মুজিবুর রহমানের প্রেরিত স্বাধীনতার ঘোষণা কালুরঘাট স্বাধীন বাংলা বেতারকেন্দ্র থেকে পাঠ করেছিলেন। মুক্তিযুদ্ধে অনন্য সাধারণ অবদানের জন্য ২০১৩ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।   জন্ম ও পারিবারিক পরিচিতি  জন্ম ১৯৩০ সালের ১০ ফেব্রুয়ারি পশ্চিমবঙ্গের নদীয়া জেলার তেহট্ট থানার খাসপুর গ্রামে। তার পিতা মওলানা মোহাম্মদ মুহিবুর রহমান ব্রিটিশ ভারতে কংগ্রেস ও পরে মুসলিম লীগের রাজনীতির সঙ্গে যুক্ত ছিলেন। ভারত বিভাগের পর মুহিবুর রহমান ১৯৪৮ সালে সপরিবারে মেহেরপুর জেলার আমঝুপিতে এসে বসতি স্থাপন করেন।   শিক্ষাজীবন  এম.এ হান্নান ১৯৪৯ সালে মেহেরপুরের দারিয়াপুর হাইস্কুল থেকে ম্যাট্রিকুলেশন এবং ১৯৫১ সালে কুষ্টিয়া সরকারি কলেজ থেকে আই.এ পাস করেন। ঢাকার জগন্নাথ কলেজে বি.এ অধ্যয়নকালে তিনি ১৯৫২ সালে ভাষা আন্দোলনে অংশগ্রহণ করেন। পরে তিনি চট্টগ্রাম নাইট কলেজে নৈশ বিভাগে ভর্তি হন।   কর্মজীবন  তিনি চার্টার্ড ব্যাংকে চাকরি গ্রহণ করেন। পরে তিনি আলফা ইন্স্যুরেন্স কোম্পানির ব্যবস্থাপক হিসেবেও চাকরি করেন।  এম.এ হান্নান ১৯৭৩ সালে আন্তর্জাতিক শ্রম সংস্থার সম্মেলনে (আই এল ও কনভেনশন) যোগ দেন। তিনি বাংলাদেশ জাতীয় শ্রমিক লীগের কেন্দ্রীয় কমিটির সহ-সভাপতি, বাংলাদেশ রেল শ্রমিক লীগের সভাপতি, চট্টগ্রাম জাতীয় শ্রমিক লীগের সভাপতির দায়িত্ব পালন করেন।   অবদান  এম.এ হান্নান চট্টগ্রামে আওয়ামী লীগে যোগ দেন। তিনি ১৯৬৪ সালে চট্টগ্রাম জেলা আওয়ামী লীগের দপ্তর সম্পাদক নির্বাচিত হন। বঙ্গবন্ধু শেখ মুজিবুর রহমানের নেতৃত্বে ১৯৬৬ সালের ছয় দফা আন্দোলন এবং ১৯৬৮ সালে আগরতলা ষড়যন্ত্র মামলা বিরোধী আন্দোলনে তিনি অংশ নেন। ১৯৬৮ সালে তিনি চট্টগ্রাম জেলা আওয়ামী লীগের সাংগঠনিক সম্পাদক, ১৯৭০ সালে ভারপ্রাপ্ত সাধারণ সম্পাদক এবং পরে সাধারণ সম্পাদক নির্বাচিত হন।  ১৯৭১ সালে অসহযোগ আন্দোলন চলাকালে তিনি ২৪ মার্চ চট্টগ্রাম বন্দরে ‘সোয়াত’ জাহাজ থেকে পাকিস্তানিদের অস্ত্র খালাসের বিরুদ্ধে ছাত্র শ্রমিক জনতাকে নিয়ে প্রতিরোধ সৃষ্টি করেন। তিনি বঙ্গবন্ধু শেখ মুজিবুর রহমানের প্রেরিত স্বাধীনতার ঘোষণা কালুরঘাট স্বাধীন বাংলা বেতারকেন্দ্র থেকে পাঠ করেন। পরে তিনি আগরতলা যান এবং সেখানে হরিনা যুব শিবির প্রতিষ্ঠায় ভূমিকা রাখেন।   মৃত্যু  এম.এ হান্নান ১৯৭৪ সালের ১১ জুন চৌদ্দগ্রামে এক সড়ক দুর্ঘটনায় আহত হন এবং পরদিন ফেনী হাসপাতালে তার মৃত্যু হয়।   পুরস্কার ও সম্মাননা  এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৩ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত স্বাধীনতা পুরস্কার প্রদান করা হয় তাকে।   আরও দেখুন   স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ     বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:১৯৩০-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:মেহেরপুর জেলার ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:স্বাধীনতা পুরস্কার বিজয়ী বিষয়শ্রেণী:কুষ্টিয়া সরকারি কলেজের প্রাক্তন শিক্ষার্থী
দিলজিৎ সিং চৌধুরী (জন্ম ২৩ নভেম্বর ১৯৬৫) ১৯৯০ ব্যাচের উত্তর প্রদেশ ক্যাডারের একজন ভারতীয় পুলিশ সার্ভিস অফিসার।  সিং বর্তমানে ভারতের সীমান্ত নিরাপত্তা বাহিনীর মহাপরিচালক এবং সশস্ত্র সীমা বল- এর প্রাক্তন মহাপরিচালক,     পূর্বে কেন্দ্রীয় রিজার্ভ পুলিশ বাহিনীর বিশেষ পরিচালক এবং অতিরিক্ত মহাপরিচালক ছিলেন।      তিনি উত্তর প্রদেশ পুলিশে এডিজি (আইন শৃঙ্খলা) এর মতো গুরুত্বপূর্ণ পদে অধিষ্ঠিত ছিলেন।    অর্জিত ব্যাজ  130x130পিক্সেলপ্যারা উইং ব্যাজ  120x120পিক্সেলএনএসজি স্পেশাল অ্যাকশন গ্রুপ ব্যাজ   পুরষ্কার এবং অলঙ্করণ  100x100পিক্সেল 100x100পিক্সেল100x100পিক্সেল 100x100পিক্সেল 100x100পিক্সেল 72x72পিক্সেল90x90পিক্সেল 90x90পিক্সেল 90x90পিক্সেল 100x100পিক্সেল বীরত্বের জন্য ভারতীয় পুলিশ পদক বীরত্বের জন্য ভারতীয় পুলিশ পদক বীরত্বের জন্য ভারতীয় পুলিশ পদক বীরত্বের জন্য ভারতীয় পুলিশ পদক পুলিশ (বিশেষ কর্তব্য) পদক পরিষেবার জন্য পুলিশ রিবন বার বিশিষ্ট সেবার জন্য রাষ্ট্রপতির পুলিশ পদক মেধাবী সেবার জন্য ভারতীয় পুলিশ পদক ৫০তম স্বাধীনতা বার্ষিকী পদক সেবার জন্য পুলিশ পদক   তথ্যসূত্র   বিষয়শ্রেণী:ভারতীয় পুলিশ কর্মকর্তা বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম
thumb|upright=1.6|মার্কিন যুক্তরাষ্ট্রে ইংরেজি ভাষার ব্যাপকতা। গাঢ় নীল রঙে চিহ্নিত রাজ্যগুলিতে স্থানীয় ইংরেজিভাষীদের অধিকতর জনঘনত্ব নির্দেশ করা হয়েছে। মার্কিন ইংরেজি (ইংরেজি: American English; AmE, AE, AmEng, USEng, en-USen-US is the language code for U.S. English, as defined by ISO standards (see ISO 639-1 and ISO 3166-1 alpha-2) and Internet standards (see IETF language tag).) হল মার্কিন যুক্তরাষ্ট্রের অধিবাসীদের দ্বারা কথিত ইংরেজি ভাষার বিভিন্ন প্রকারভেদের সমষ্টি। এই ভাষাটি যুক্তরাষ্ট্রীয় ইংরেজি (ইংরেজি: United States English বা U.S. English) নামেও পরিচিত।Plichta, Bartlomiej, and Dennis R. Preston (2005). "The /ay/s Have It: The Perception of /ay/ as a North-South Stereotype in the United States English." Acta Linguistica Hafniensia 37.1: 107–130.Zentella, A. C. (1982). Spanish and English in contact in the United States: The Puerto Rican experience. Word, 33(1–2), 41. সমগ্র বিশ্বে মার্কিন ইংরেজিকে ইংরেজি ভাষার সর্বাধিক প্রভাবশালী উপভাষাগুলির একটি মনে করা হয়। এমনকি ইংরেজি ভাষার অন্যান্য উপভাষাগুলির তুলনায় এই ভাষাটির প্রভাবই সবচেয়ে বেশি।  পাদটীকা  তথ্যসূত্র  গ্রন্থপঞ্জি                      আরও পড়ুন  Bailey, Richard W. (2012). Speaking American: A History of English in the United States 20th–21st century usage in different cities    Garner, Bryan A. (2003). Garner's Modern American Usage. New York: Oxford University Press.    মার্কিন ইংরেজির ইতিহাস  Bailey, Richard W. (2004). "American English: Its origins and history". In E. Finegan & J. R. Rickford (Eds.), Language in the USA: Themes for the twenty-first century (pp. 3–17). Cambridge: Cambridge University Press.  Finegan, Edward. (2006). "English in North America". In R. Hogg & D. Denison (Eds.), A history of the English language (pp. 384–419). Cambridge: Cambridge University Press.  বহিঃসংযোগ   Do You Speak American: PBS special  Dialect Survey of the United States, by Bert Vaux et al., Harvard University.  Linguistic Atlas Projects  Phonological Atlas of North America at the University of Pennsylvania  Speech Accent Archive  Dictionary of American Regional English  Dialect maps based on pronunciation    বিষয়শ্রেণী:ইংরেজি উপভাষা বিষয়শ্রেণী:ইংরেজি ভাষা ইংরেজি বিষয়শ্রেণী:উত্তর আমেরিকান ইংরেজি বিষয়শ্রেণী:১৭শ শতাব্দীতে প্রত্যয়িত ভাষা
আসমা আরবাব আলমগীর (; জন্ম ৯ জুলাই ১৯৬৫) একজন পাকিস্তানি রাজনীতিবিদ ও সংসদ সদস্য। তিনি ২০০৮-২০১৩ পর্যন্ত পাকিস্তান জাতীয় পরিষদের সদস্য ছিলেন।   প্রাথমিক জীবন ও শিক্ষা  আসমা ১৯৬৫ সালের ৯ জুলাই জন্মগ্রহণ করেন। তিনি আইন ও অর্থনীতিতে স্নাতক ডিগ্রী লাভ করেন। তিনি আরবাব আলমগীর খানের স্ত্রী।   রাজনৈতিক জীবন  ২০০৮ সালের পাকিস্তানের সাধারণ নির্বাচনে, খাইবার পাখতুনখোয়া থেকে নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে আসমা আলমগীর পাকিস্তানের জাতীয় পরিষদের সদস্য নির্বাচিত হয়েছিলেন।  ২০১০ সালের ফেব্রুয়ারিতে, খাইবার পাখতুনখোয়া পিপিপির প্রাদেশিক সমন্বয়ক হিসাবে কাজ করার সময় তাকে পাকিস্তান পিপলস পার্টির মহিলা শাখার সভাপতি করা হয়েছিল। ২০১০ সালের এপ্রিলে তিনি ফেডারেল সরকারের প্রদেশ ও সীমান্ত অঞ্চল মন্ত্রণালয়ের উপদেষ্টা হিসাবে নিযুক্ত হয়েছিলেন।   তথ্যসূত্র   বিষয়শ্রেণী:১৯৬৫-এ জন্ম বিষয়শ্রেণী:আরবাব খান পরিবার বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:জীবিত ব্যক্তি
শ্রী বালাজি বিদ্যালয় স্কুল নেল্লোর শহরের একটি ইংরেজি মাধ্যম ক্যাথলিক বিদ্যালয়।  প্রতিষ্ঠানটি ১৯৭৫ সালে প্রতিষ্ঠিত হয়েছিল এবং শ্রী ডি ভিটল রাও গারু প্রতিষ্ঠা করেছিলেন।  এটি বালাজি নগরে অবস্থিত, যা ১৯৭০-এর দশক থেকে শহরের অন্যতম প্রধান আবাসিক এলাকা। এটি শহরের অন্যতম প্রাচীন ইংরেজি মাধ্যম বিদ্যালয় এবং বালাজি নগর এবং এসি নগর এলাকার প্রথম স্বীকৃত ইংরেজি মাধ্যম বিদ্যালয়।    তথ্যসূত্র    বহিঃসংযোগ    উইকিম্যাপিয়া লিঙ্ক  ফেসবুক পেজের লিংক বিষয়শ্রেণী:১৯৭৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৫-এ অন্ধ্রপ্রদেশে প্রতিষ্ঠিত বিষয়শ্রেণী:নেল্লোর জেলার বিদ্যালয়
মজিবর রহমান দেবদাস (১ জানুয়ারি ১৯৩০ - ১৮ মে ২০২০) হলেন একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের গণিত বিভাগে অধ্যাপনা করতেন। ২০১৫ সালে তিনি মুক্তিযুদ্ধে একুশে পদক লাভ করেন। বার্ধক্যজনিত কারণে ২০২০ সালের ১৮ মে জয়পুরহাট জেলার মহুরুল গ্রামে নিজ বাসভবনে ইন্তেকাল করেন।   প্রারম্ভিক জীবন   মজিবর রহমান ১৯৩০ খ্রিষ্টাব্দের ১ জানুয়ারি ব্রিটিশ ভারতের বেঙ্গল প্রেসিডেন্সির অন্তর্ভুক্ত জয়পুরহাট জেলায় জন্মগ্রহণ করেন। তিন ভাইয়ের মধ্যে তিনি সবার বড়। তিনি ১৯৪৬ খ্রিষ্টাব্দে খঞ্জনপুর উচ্চবিদ্যালয় থেকে প্রথম বিভাগে ম্যাট্রিক পাস করেন। এরপর তিনি বগুড়া আজিজুল হক কলেজ থেকে উচ্চ মাধ্যমিক পাশ করেন। ১৯৫২ সালে ঢাকা বিশ্ববিদ্যালয় থেকে প্রথম শ্রেণীতে প্রথম হয়ে এমএ পাশ করার পর তিনি বগুড়া আজিজুল হক কলেজে শিক্ষকতা করেন। ১৯৫৬ সালে পাকিস্তানের করাচী শহরের নাজিমাবাদ কলেজে অধ্যাপনা শুরু করেন। ১৯৬৪ সালে অস্ট্রেলিয়ার মেলবোর্ন বিশ্ববিদ্যালয় থেকে মজিবুর ফলিত গণিত এমএসসি ডিগ্রি লাভ করেন। ১৯৬৭ সালের ১৬ অক্টোবর তিনি রাজশাহী বিশ্ববিদ্যালয়ে গণিত বিভাগে জ্যেষ্ঠ প্রভাষক হিসেবে যোগদান করেন।   মুক্তিযুদ্ধে অবদান  বাংলাদেশের স্বাধীনতাযুদ্ধের সময় রাজশাহী বিশ্ববিদ্যালয়ে পাকিস্তানি সেনাবাহিনীর গণহত্যার প্রতিবাদে মজিবুর বিশ্ববিদ্যালয় প্রশাসনের নিকট একটি চিঠি পাঠালে বিশ্ববিদ্যালয় এই চিঠি সেনাবাহিনীকে পাঠিয়ে দেয়। ১৯৭১ খ্রিষ্টাব্দের ১২ই মে তাকে গ্রেপ্তার করা হয় এবং সেনা ছাউনিতে তাকে শারীরিক ও মানসিক নির্যাতন করায় মজিবর পরবর্তীকালে তার স্মৃতিশক্তি হারান। মজিবর রহমান দেবদাস রাজশাহী বিশ্ববিদ্যালয়ে পাকিস্তানি মিলিটারীদের গণহত্যার বিরুদ্ধে প্রতিবাদী ছিলেন। চোখের সামনে পাকিস্তানিরা এ দেশের বাঙ্গালী মুসলমানদের নির্বিচারে গুলি করে হত্যা করেছে। জীবন রক্ষার্থে অনেকেই যখন হিন্দু নাম বাদ দিয়ে মুসলিম নাম রাখা শুরু করেছিল তখন এর প্রতিবাদ ও ক্ষোভে পিতা-মাতার দেয়া ইসলামী নাম মজিবর রহমান পরিবর্তন করে রাখেন দেবদাস।   সম্মাননা  ১৯৯৮ খ্রিষ্টাব্দের ২রা আগস্ট রাজশাহী বিশ্ববিদ্যালয় মজিবর রহমানকে সংবর্ধনা দেয়। মুক্তিযুদ্ধ জাদুঘরের ট্রাস্ট সদস্য মফিদুল হক তাকে নিয়ে কান পেতে রই  নামক একটি প্রামাণ্য চলচ্চিত্র তৈরি করেন। ২০১৫ খ্রিষ্টাব্দের ১৯শে ফেব্রুয়ারি বাংলাদেশ সরকার তাকে একুশে পদক পুরস্কার প্রদান করেন।   তথ্যসূত্র   বিষয়শ্রেণী:১৯৩০-এ জন্ম বিষয়শ্রেণী:মুক্তিযুদ্ধে একুশে পদক বিজয়ী বিষয়শ্রেণী:বাংলাদেশী সক্রিয় কর্মী বিষয়শ্রেণী:বাংলাদেশী শিক্ষায়তনিক বিষয়শ্রেণী:২০২০-এ মৃত্যু বিষয়শ্রেণী:একুশে পদক বিজয়ী বিষয়শ্রেণী:রাজশাহী বিশ্ববিদ্যালয়ের শিক্ষক